eelnõu

NARVA LINNAVALITSUS

KORRALDUS

**Koha-aadressi määramine**

**(AÜ Medital üldmaa, Meedikute tn 12a ja Meedikute tn 39a)**

**1. Asjaolud ja menetluse käik**

Narva Linnavalitsuse 20.09.2017. a. korralduse nr 905-k „Koha-aadresside määramine (AÜ Medital üldmaa)“ punktiga 3.6, pos. 6 ja 3.7, pos. 7 määrati koha-aadressid vastavalt: Narva linn, *Meedikute tänav V1* ja *Meedikute tänav V2*.

Nimetatud koha-aadressid määrati eristava lisandiga „V1“ ja „V2“ põhjusel, et antud maaüksused olid ühistu üldplaani järgi planeeritud veekogusid teenindavateks maadeks (tuletõrje veevõtukohad), kuid faktiliselt ei ole veevõtukohta tänaseni rajatud, millest järeldub, et eristav lisand „V“ ei vasta täna kehtivale aadressiandmete süsteemi nõuetele ning vajab muutmist.

**2. Õiguslikud alused**

2.1 Ruumiandmete seaduse § 54 lõike 1 kohaselt on koha-aadressi määrajaks linna- või vallavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;

2.2 Haldusmenetluse seaduse § 68 lõike 2 järgi otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal. Muu haldusorgan võib haldusakti kehtetuks tunnistada ainult seaduses sätestatud juhul. Pädevust ületades antud haldusakti võib tunnistada kehtetuks ka haldusakti andnud haldusorgan.

**3. Otsus**

Määrata aadresside plaanil (lisa) näidatud maaüksustele koha-aadressid alljärgnevalt:

3.1 pos. 6 – aadress Narva linn, Meedikute tn 12a;

3.2 pos. 7 – aadress Narva linn, Meedikute tn 39a.

**4. Rakendussätted**

4.1 Tunnistada kehtetuks Narva Linnavalitsuse 20.09.2017. a. korralduse nr 905-k „Koha-aadresside määramine (AÜ Medital üldmaa)“ punkt 3.6, pos.6 ja punkt 3.7, pos.7;

4.2 Kohustada Narva Linnavalitsuse Arhitektuuri- ja Linnaplaneerimise Ametit teha korraldus teatavaks maaüksuse omanike esindajale;

4.3 Korraldus jõustub teatavakstegemisest;

4.4 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Aleksei Jevgrafov

Linnapea Üllar Kaljuste

Linnasekretäri kohusetäitja

Lisa Narva Linnavalitsuse 13.11.2019. a. korraldusele nr .......................

